                                                                                                                        


KĖDAINIŲ RAJONO SAVIVALDYBĖS TARYBA

SPRENDIMAS
DĖL AUTOBUSŲ STOČIŲ STEIGIMO KĖDAINIŲ RAJONO SAVIVALDYBĖJE 
TVARKOS APRAŠO PATVIRTINIMO 

2024 m. kovo 29 d. Nr. TS-65
Kėdainiai

	Vadovaudamasi Lietuvos Respublikos vietos savivaldos įstatymo 6 straipsnio 1 dalies                            33 punktu, 15 straipsnio 4 dalimi, Lietuvos Respublikos kelių transporto kodekso 11 straipsnio 6 dalimi, Kėdainių rajono savivaldybės taryba nusprendžia:
	Patvirtinti autobusų stočių steigimo Kėdainių rajono savivaldybėje tvarkos aprašą (pridedama). 
            Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

	

Savivaldybės meras	                                                                                           Valentinas Tamulis

Kėdainių rajono savivaldybės tarybos
2024 m. kovo 29 d.  sprendimu Nr. TS-65 

AUTOBUSŲ STOČIŲ STEIGIMO KĖDAINIŲ RAJONO SAVIVALDYBĖJE 
TVARKOS APRAŠAS

I SKYRIUS
BENDROSIOS NUOSTATOS

1. Autobusų stočių steigimo Kėdainių rajono savivaldybėje tvarkos aprašas (toliau – Aprašas) nustato autobusų stočių steigimo kriterijus ir tvarką. 
2. Tvarkos apraše vartojamos sąvokos suprantamos taip, kaip apibrėžta Lietuvos Respublikos kelių transporto kodekse, Lietuvos Respublikos transporto veiklos pagrindų įstatyme ir Lietuvos Respublikos saugaus eismo automobilių keliais įstatyme.
3. Autobusų stotis gali steigti Savivaldybė, fiziniai ir juridiniai asmenys, kitos organizacijos ir jų padaliniai (toliau – Steigėjas). 
4. Savivaldybė, fiziniai ir juridiniai asmenys, kitos organizacijos ir jų padaliniai, siekiantys steigti autobusų stotį Kėdainių rajono savivaldybės teritorijoje, turi gauti Kėdainių rajono savivaldybės (toliau – Savivaldybė) tarybos sutikimą steigti autobusų stotį.

II SKYRIUS
AUTOBUSŲ STOČIŲ STEIGIMO KRITERIJAI  

            5. Savivaldybės teritorijoje steigiamos autobusų stotys, kurių pagrindinė paskirtis – aptarnauti keleivius, vykstančius reguliariaisiais reisais vietinio (priemiestinio), tolimojo ir tarptautinio susisiekimo maršrutais, organizuoti autobusų ekipažų priešreisinį patikrinimą ir tarpreisinį poilsį, kontroliuoti autobusų išvykimo ir atvykimo laiką, parduoti keleiviams bilietus, teikti jiems informaciją ir bagažo saugojimo paslaugas. Ši pagrindinė autobusų stočių paskirtis negali būti keičiama. Autobusų stotis gali būti juridinis asmuo, kita organizacija ar jos padalinys. 
6. Kėdainių rajono savivaldybėje steigiama autobusų stotis turi atitikti: 
6.1. Lietuvos Respublikos kelių transporto kodekse nustatytus reikalavimus;
6.2. Autobusų stočių veiklos nuostatus;
6.3. steigiama teisės aktų nustatyta tvarka patvirtintų teritorijų planavimo dokumentų nustatytose vietose.
III SKYRIUS
DOKUMENTŲ PATEIKIMO TVARKA

[bookmark: part_bfeeb3e34843415484ecd1f68b25d39a]             7. Steigėjas, pageidaujantis steigti autobusų stotį, Kėdainių rajono savivaldybės administracijai privalo pateikti:
7.1. prašymą leisti steigti autobusų stotį;
7.2. autobusų stoties architektūrines idėjas (koncepciją), projektinius pasiūlymus, su autobusų stoties veikla susijusios infrastruktūros pagrindinius sprendinius, urbanistinių, architektūrinių, funkcinių ir estetinių aspektų trumpą apibūdinimą;
7.3. informaciją apie projekto ekonominį pagrįstumą (prognozuojamas investicijas, numatomą statybų (rekonstrukcijos) trukmę, naujų darbo vietų sukūrimą, numatomą vietovės patrauklumo padidėjimą įgyvendinus projektą, investicijų naudą);
7.4. numatomą autobusų stoties infrastruktūrą, naujos infrastruktūros įrengimo planą, aplinkos sutvarkymą autobusų stoties teritorijoje ir jos prieigose;
7.5. susisiekimo klausimų sprendinius, transporto srautų analizę;
7.6. jeigu Steigėjas vykdo keleivių vežimo už atlygį autobusais vidaus ar tarptautiniais maršrutais veiklą, kuriai vykdyti reikalinga licencija, stoties valdytojo funkcijas turi atlikti kitas stoties valdytojo padalinys, nevykdantis keleivių vežimo už atlygį autobusais vidaus ar tarptautiniais maršrutais veiklos, kuriai vykdyti reikalinga licencija;
7.7. atitiktį šio Aprašo 6 punkto reikalavimams pagrindžiančius duomenis ir dokumentus;
8. Gautus prašymus teisės aktų nustatyta tvarka ir terminais nagrinėja Kėdainių rajono savivaldybės administracijos direktoriaus įsakymu sudaryta komisija, kuri teikia siūlymus Savivaldybės tarybai.
              9. Savivaldybės taryba, įvertinusi komisijos siūlymą, priima sprendimą dėl sutikimo steigti autobusų stotį.

IV SKYRIUS
BAIGIAMOSIOS NUOSTATOS

10. Autobusų stočių valdytojai turi sudaryti visiems vežėjams vienodas sąlygas ir rinkodarą naudotis autobusų stočių infrastruktūra.
11. Autobusų stočių priežiūrą atlieka Lietuvos transporto saugos administracija.
12. Įgyvendindami Tvarkos aprašą, duomenų valdytojai turi užtikrinti 2016 m. balandžio           27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymo reikalavimų laikymąsi. 

